
Esselamu alejkum šejh. U knjizi ‘’Svijet časnih meleka’’ koju je napisao dr. Sulejman el-Eškar sam pročitao ovaj ***[hadis](https://pitajucene.com/search/Hadis/questions/ "Pretraži pitanja o hadisima")***:  

Muslim u svome Sahihu bilježi preko Ebu-Zerra, radijallahu anhu, da je rekao: “Čuo sam Allahovog Poslanika, sallallahu alejhi ve sellem, da kaže: ‘Kada kapljica provede četrdeset i dvije noći, Allah joj pošalje meleka. Zatim je uobliči, stvori joj sluh i vid, odjene kožom, mesom i kostima. Zatim melek kaže: ‘O Gospodaru, šta će da bude: muško ili žensko ?’ Tvoj Gospodar onda odredi ono što On hoće, a melek to zapiše.” Sahih Muslim, 4/2037, br. 2645 .  

Zanima me kratki komentar ovog hadisa, naručito dio: ‘Kada kapljica provede četrdeset i dvije noći, Allah joj pošalje meleka. Zatim je uobliči, stvori joj sluh i vid, odjene kožom, mesom i kostima…’


* 
* 
* 
* 
* 
* 
* 

 
Kada kapljica provede četrdeset i dvije noći, Allah joj pošalje meleka

Ve alejkumus-selam! O tome se prenosi nekolicina hadisa od Allahovog Poslanika, sallallahu alejhi ve sellem. Poznati komentator Kadi Ijad, rhm, tvrdi da se to odnosi na zapisivanje oblika, a ne na stvarno stvaranje, jer u drugim predajama je pojašnjeno da se to dešava u drugih i trećih četrdeset dana. Obaveza je spojiti sve hadise da bi došli do pravog značenja.


Odgovorio hfz. ***[Amir Smajić](https://pitajucene.com/search/Amir+Smaji%C4%87/answers/ "Pretraži odgovore od mr. hfz. Amir Smajić")*** – preuzeto sa facebook profila Amir Smajic – <https://www.facebook.com/am.ibr.sm>


